CELEX: 62012TN0088
Language: lv
Date: 2012-02-20 00:00:00
Title: Lieta T-88/12: Prasība, kas celta 2012. gada 20. februārī — Charron Inox un Almet /Padome

14.4.2012   
            
            
               LV
            
            
               Eiropas Savienības Oficiālais Vēstnesis
            
            
               C 109/32
            
         Prasība, kas celta 2012. gada 20. februārī — Charron Inox un Almet/Padome
   (Lieta T-88/12)
   2012/C 109/65
   Tiesvedības valoda — franču
   
      Lietas dalībnieki
   
   
      Prasītājas: Charron Inox (Marseļa, Francija) un Almet (Satolas-et-Bonce, Francija) (pārstāvis — P.-O. Koubi-Flotte, advokāts)
   
      Atbildētāja: Eiropas Savienības Padome
   
      Prasījumi
   
   Prasītāju prasījumi Vispārējai tiesai ir šādi:
   
               —
            
            
               galvenokārt: atcelt Padomes 2011. gada 14. decembra Regulu (ES) Nr. 1331/2011 kā tādu, kas pamatojas uz nepietiekamiem ekonomiskiem konstatējumiem;
            
         
               —
            
            
               pakārtoti: atcelt Padomes 2011. gada 14. decembra Regulas (ES) Nr. 1331/2011 2. pantu, ar kuru galīgi iekasē jau saņemtus pagaidu antidempinga maksājumus, jo šī iekasēšana ir pretrunā tiesiskās paļāvības principam;
            
         
               —
            
            
               turpmāk pakārtoti: atzīt Savienības ārpuslīgumisko atbildību, jo Savienība apstiprina tādas iekasēšanas tūlītēju piemērošanu, par kuru, ņemot vērā tās priekšmetu, saimnieciskās darbības subjektiem būtu bijis jāpaziņo saprātīgā termiņā, lai tie ar pietiekamu tiesisko drošību varētu attiecībā uz nākotni paredzēt savas ekonomiskās izvēles;
            
         
               —
            
            
               katrā ziņā piespriest par labu sabiedrībām — prasītājām atmaksāt naudas summas un/vai atlīdzināt zaudējumus šādā apmērā:
               
                           —
                        
                        
                           sabiedrības CHARRON INOX zaudējumus, kas ir radušies strīdus antidempinga maksājumu samaksas dēļ, EUR 89 402,15 apmērā;
                        
                     
                           —
                        
                        
                           sabiedrības ALMET — LE METAL CENTRE zaudējumus, kas ir radušies strīdus antidempinga maksājumu samaksas dēļ, EUR 375 493 apmērā;
                        
                     
                           —
                        
                        
                           sabiedrību CHARRON INOX un ALMET — LE METAL CENTRE kopīgus zaudējumus, kas ir radušies strīdus antidempinga maksājumu samaksas dēļ, EUR 58 594; turklāt abas sabiedrības CHARRON INOX un ALMET — LE METAL CENTRE pašas sadala šo summu savā starpā;
                        
                     
                           —
                        
                        
                           sabiedrības CHARRON INOX zaudējumus, kas ir radušies tādēļ, ka tā bija spiesta ar neizdevīgiem nosacījumiem [veikt iepirkumus] no Indijas piegādātājiem: EUR 57 883,18 apmērā;
                        
                     
                           —
                        
                        
                           sabiedrības ALMET — LE METAL CENTRE zaudējumus, kas ir radušies tādēļ, ka tā bija spiesta ar neizdevīgiem nosacījumiem [veikt iepirkumus] no Indijas piegādātājiem: EUR 66 578,14 apmērā.
                        
                     
         
      Pamati un galvenie argumenti
   
   Pamati un galvenie argumenti, ko prasītājas izvirza, lai pamatotu savu prasību par regulu, ar kuru piemēro galīgu antidempinga maksājumu un galīgi iekasē pagaidu maksājumu, kas noteikts konkrētu Ķīnas Tautas Republikas izcelsmes nerūsējošā tērauda bezšuvju cauruļu un caurulīšu importam (1), būtībā ir identiski vai līdzīgi tiem, kas ir izvirzīti lietā T-445/11 Charron Inox un Almet/Komisija (2) attiecībā uz regulu, ar ko šim importam piemēro pagaidu antidempinga maksājumu (3).
   
      (1)  Padomes 2011. gada 14. decembra Īstenošanas regula (ES) Nr. 1331/2011, ar kuru piemēro galīgu antidempinga maksājumu un galīgi iekasē pagaidu maksājumu, kas noteikts konkrētu Ķīnas Tautas Republikas izcelsmes nerūsējošā tērauda bezšuvju cauruļu un caurulīšu importam (OV L 336, 6. lpp.).
   
      (2)  OV C 290, 18. lpp.
   
      (3)  Komisijas 2011. gada 27. jūnija Regula (ES) Nr. 627/2011, ar ko piemēro pagaidu antidempinga maksājumu tādu konkrētu nerūsējoša tērauda bezšuvju cauruļu un caurulīšu importam, kuru izcelsme ir Ķīnas Tautas Republikā (OV L 169, 1. lpp.).